*Tämä artikkeli kertoo tutkimusmatkailijasta. Soudun olympiamitalistista kertoo artikkeli Robert Scott (soutaja).*

**Robert Falcon Scott** (6. kesäkuuta 1868 Devonport, Devon, Englanti – 29. maaliskuuta 1912 Rossin jäähylly, Etelämanner) oli Royal Navyn upseeri ja Etelämantereen tutkimusmatkailija. Scott ja hänen retkikuntansa hävisivät niukasti Roald Amundsenin ryhmälle kamppailun saavuttaa ensimmäisenä etelänapa. Scottin ryhmä kuoli Rossin jäälautalla yrittäessään palata takaisin tukikohtansa suojiin.

Kesäkuussa 1910 Scott aloitti matkansa kohti etelänapaa laivallaan *Terra Novalla*. Matkalla Scott sai kuulla, että Roald Amundsen suuntasi myös etelään. Norjalaisen ja brittiläisen tutkimusmatkailijan välillä syntyi kilpajuoksu etelänavalle, vaikka Scott oli suunnitellut suorittavansa tieteellisiä tutkimuksia osana matkaa. Scott jatkoi tutkimuksiaan ja saikin paljon tietoa geologiasta eläintieteeseen ja meteorologiaan.

Saapuessaan etelänavalle tammikuussa 1912 viisimiehinen ryhmä tajusi Amundsenin käyneen siellä jo kuukautta aiemmin. Amundsen palasi tukikohtaansa ilman ongelmia, mutta Scottin ryhmä menehtyi palatessaan etelänavalta äärimmäisen kylmissä olosuhteissa. Sakea lumisade ja se, että Scott kieltäytyi luopumasta ryhmän keräämistä kivinäytteistä, olivat myös osaltaan hidastamassa ryhmän kulkua ja johtamassa tuhoisiin seurauksiin.

Scottin kuolemasta julkistettiin lokakuussa 2017 uusia tulkintoja, että kesken matkan paluumatkalle lähetetty Edward Evans olisi tyhjentänyt ruokavaraston, joka oli tarkoitettu Scottin väelle, kun he palaisivat navalta.

*Terra Novan* palattua retkeltä sen osti sen aiempi omistaja, ja aluksella on pitkä historia retken jälkeen. Törmättyään jäävuoreen alus upposi Grönlannin rannikolla vuonna 1943 ja löytyi sattumalta vuonna 2012.

Katso myös
----------

* Etelänavan valloitus 1911

*Terra Nova* jäiden ympäröimänä

Lähteet
-------

1. ↑  Scott of the Antarctic (1868 – 1912) *BBC History*. Viitattu 12.11.2020. (englanniksi)
2. ↑  Headland, R. K.: Captain Scott's last camp, Ross Ice Shelf.  *Polar Record*, 2010, 47. vsk, nro 3, s. 270. doi:10.1017/S0032247410000380. Artikkelin verkkoversio. Viitattu 12.11.2020.  (englanniksi)
3. ↑  Wallius, Anniina: Arkistolöytö: Scottin naparetkikunnan saattoi tuhota alipäällikön sabotaasi *Yle Uutiset*.  7.10.2017. Viitattu 12.11.2020.
4. ↑  Wallius, Anniina: Tutkimusmatkailija Scottin kauan etsitty alus löytyi Grönlannin rannikolta *Yle Uutiset*.  17.8.2012. Viitattu 12.11.2020.
5. ↑  Rincon, Paul: Scott's wrecked ship Terra Nova found off Greenland *BBC News*.  16.8.2012. Viitattu 12.11.2020. (englanniksi)

Aiheesta muualla
----------------

* Kuvia tai muita tiedostoja aiheesta **Robert Falcon Scott** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Chile
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Taiwan
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali
* Venäjä

 |
|  |
| Tieteilijät | 
* CiNii

 |
|  |
| Taiteenala | 
* KulturNav
* MusicBrainz
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |